
U     I M E     R E P U B L I K E     H R V A T S K E

P R E S U D A
   	Općinski kazneni sud u Zagrebu, u vijeću sastavljenom od suca za mladež Tee Majsan uz sudjelovanje zapisničara Marina Cvjetkovića, u kaznenom predmetu protiv optuženika D. B. zbog kaznenog djela iz članka 230. stavka 1.. Kaznenog zakona  („Narodne novine“, broj: 125/11., 144/12., 56/15., 61/15., 101/17., 118/18., 126/19.,84/21., 114/22., 114/23., 36/24.; dalje: Kazneni zakon) povodom optužnice Općinskog kaznenog državnog odvjetništva u Zagrebu od 31. prosinca 2025. broj KOmp-DO-99/2025 nakon nejavne rasprave 7. srpnja 2026. održane u prisutnosti zamjenice Općinskog državnog odvjetnika u Zagrebu Antonije Hruška, optuženika D. B., branitelja optuženika, odvjetnika Rafaela Krešića, predstavnice Hrvatskog zavoda za socijalni rad Područni ured Dubrava Katarine Tuftan i stručne suradnice suda Nade Damjanovići, donio je te u prisutnosti tužitelja, optuženika, branitelja optuženika, i predstavnice Hrvatskog zavoda za socijalni rad Područni ured Dubrava, objavio i  

presudio  je
I	optuženi D. B.,  OIB:, sina i, rođene, rođenog. u Zagrebu, s prebivalištem u, državljanina RH, instalatera grijanja, zaposlen u  sa primanjima od 1000 eura sa završenom SSS, neoženjenog, bez djece, vodi se drugi kazneni postupak
k r i v  j e

što je: 

dana 18.rujna 2025. oko 21,00 sati, u Zagrebu, , s ciljem da protupravno prisvoji tuđu pokretnu stvar, zajedno sa dvije NN osobom svi maskirani kapuljačama prišli s leđa i rukama ga odgurnuli zbog čega je pao prsima na tlo a potom ga nastavili udarati rukama i nogama po leđima i glavi te mu okr. D. B. uzeo njegov mobilni uređaj marke iPhone SE2, NN serijskog broja, vrijednosti 200,00 eura, u kojem se nalazila SIM kartica pozivnog broja, nakon čega se okr. D. B. sa NN osobama trčeći nastojao udaljiti, da bi na križanju ulica bio zatečen i zaustavljen po policijskim službenicima VII. PP, PUZ-a, sa otuđenim mobitelom ošt.,

dakle, uporabom sile protiv neke osobe oduzeo tuđu pokretnu stvar s ciljem da ju protupravno prisvoji

II - čime je počinio kazneno djelo protiv imovine – razbojništvo, opisano i kažnjivo po članku 230. stavku 1. Kaznenog zakona.
 
	III Na temelju članka 28. stavka 1. i 2. Zakona o sudovima za mladež ("Narodne novine", broj: 84/11, 143/12., 148/13., 56/15. i 126/19.; dalje: ZSM) u vezi članka 10. stavka 2. točke 11. ZSM-a prema optuženom D. B.

izriče se

PRIDRŽAJ IZRICANJA MALOLJETNIČKOG ZATVORA

sa

ODGOJNOM MJEROM POSEBNE OBVEZE DA SE UKLJUČI U POJEDINAČNI ILI SKUPNI PSIHOSOCIJALNI TRETMAN U SAVJETOVALIŠTU ZA MLADE

	te se određuje da optuženom D. B. može biti naknadno izrečen maloljetnički zatvor, ako za vrijeme od 1 (jedne) godine počini novo kazneno djelo ili ako se protivi provođenju odgojne mjere – posebne obveze da da se uključi u pojedinačni ili skupni psihosocijalni tretman u savjetovalištu za mlade


IV Na temelju odredbe članka 54. KZ/11, određuje se da će se u slučaju naknadnog izricanja kazne maloljetničkog zatvora, optuženom D. B. uračunati vrijeme uhićenja od 18. do 19. rujna 2025. 

	V Odgojna mjera posebne obveze može trajati najdulje do jedne godine.

	VI Na temelju članka 158. stavka 2. Zakona o kaznenom postupku ("Narodne novine" broj 152/08, 76/09, 80/11, 143/12, 56/13, 145/13, 152/14, 70/17. i 126/19., 130/20, 80/22, 36/24, 72/25, 13/26; nastavno: ZKP-a)  oštećenom dosuđuje se imovinskopravni zahtjev u iznosu od 200,00 eur koje je optuženik dužan naknaditi u roku 15 dana od pravomoćnosti presude.

 	VII Na temelju članka 148. ZKP-a nalaže se optuženom D. B. naknaditi trošak iz članka 145. stavka 2. točke 6. ZKP-a na ime paušalne svote u iznosu od 50,00 eur u roku od 15 dana od pravomoćnosti presude. 




Obrazloženje
Na temelju članka 460. ZKP-a presuda ne sadrži obrazloženje s obzirom da su se stranke nakon objave presude odrekle prava na žalbu.

U Zagrebu 7. srpnja 2026.

Sudac za mladež
Tea Majsan






















Pouka o pravnom lijeku:
Protiv ove presude žalba nije dopuštena. Presuda je pravomoćna i izvršna 7. srpnja 2026.

DNA
1. Općinsko državno odvjetništvo u Zagrebu na broj KOmp-DO-99/2025
2. Optuženik D. B.
3. Branitelj optuženika, odvjetnik Rafael Krešić
4. Hrvatski zavod za socijalni rad , PU Dubrava
5. Oštećenik 

